Source: https://ficek.sk/odblokovanie-uctu-v-exekucnom-konani-22172
Timestamp: 2019-09-16 21:25:20+00:00
Document Index: 11186440

Matched Legal Cases: ['súd ', 'súd ', '§ 243', 'súd ', '§ 147', '§ 143', 'súd ']

[2019] Odblokovanie účtu v exekučnom konaní | Právna Poradňa '
Oblasť práva: Procesné právo (civilné), Košický
Otázka: Odblokovanie účtu v exekučnom konaní
Odpoveď: Odblokovanie účtu v exekučnom konaní
podľa ustanovení exekučného poriadku banka môže blokovať účet do výšky samotnej pohľadávky. Skutočnosť, že je účet blokovaný neznamená, že ho nemôžete zrušiť.
V otázke píšete, že prečo exekútor nezastaví exekúciu pre nemajetnosť. Otázka nemajetnosti musí byť v exekučnom konaní preukázaná a naviac máte zrážky zo mzdy, takže o nemajetnosť sa zrejme nejedná. Môžete podať návrh na zastavenie exekúcie, ale uvedená skutočnosť nemajetnosti musí vyplývať zo samotného exekučného spisu, súd bude vo veci dotazovať súdneho exekútora, tak aj oprávneného.
Otázka zriadenia iného účtu na iné meno : Podľa ust. exek. poriadku platí, že exekútor môže predvolať povinného a vyzvať ho na splnenie povinnosti, ktorú mu ukladá rozhodnutie, a na vyhlásenie o svojom majetku. Povinný musí odpovedať exekútorovi do jedného týždňa od doručenia výzvy. Ak túto povinnosť nesplní alebo ak v odpovedi uvedie úmyselne nepravdivé alebo neúplné údaje, môže mu súd na návrh exekútora uložiť poriadkovú pokutu.
Chceme upozorniť aj na ust. § 243a/ trestného zákona - trestný čin marenia exekučného konania.
Podotázka: Odblokovanie účtu v exekučnom konaní (Procesné právo (civilné))
Dobrý deň prajem, mám exekútora na účte, ale tam mám peniaze len z rodinných dávok, ktoré nepodliehajú exekúcií. Má právo mi ich zadržať?
pokiaľ ide o vašu otázku, či môže exekútor siahnuť na rodičovský príspevok, tak odpoveď je, že exekútor nemôže siahnuť na rodičovský príspevok, pretože rodičovský príspevok je vylúčený z exekúcie.
Exekútor vám však môže zablokovať účet, pričom nerozlišuje aké peniaze sú na tomto účte uložené.
Preto je najlepšie nechať si posielať rodičovský príspevok na iný účet alebo vyplácať na pošte.
Tiež máte právo požiadať exekútora, aby vám uvoľnil z peniaze z účtu v určitej výške. Ak máte zasielanú mzdu alebo iné príjmy (rodinná dávka) na účet v banke, exekúcii odpísaním z účtu v banke nepodliehajú ani prostriedky do výšky sumy, ktorá sa podľa zákona nesmie zraziť z mesačnej mzdy alebo z iných príjmov.
95,96 € mesačne, ak ide o nezaopatrené dieťa alebo zaopatrené neplnoleté dieťa
V danej časti, ktorú vám exekútor nemôže blokovať (rodinné prídavky) na účte, by mala banka na pokyn exekútora odblokovať na účte, a to každý mesiac.
Môj syn ma exekúciu na účte za nejaké poistenie, ktoré podpísal u kamaráta v reštaurácii pri pive, keď mal 20 rokov. Teraz ma 36. Poistka sa samozrejme nikdy neplatila. Ako a kde môže uplatniť námietku premlčania? Túto exekúciu ma na účte viac ako 6 rokov. Preto si necháva mesačnú mzdu vyplácať zamestnávateľom na účet družky. Za radu veľmi pekne ďakujem.
ak je na majetok Vášho syna už vedená exekúcia, potom muselo prebehnúť aj súdne konanie, kde bolo možné vzniesť prípadné námietky premlčania. Exekúciu bolo možné začať do 10 rokov od právoplatnosti rozhodnutia, ktorým súd veriteľovi priznal nárok na vyplatenie dlhu. V súčasnosti do úvahy prichádza možnosť podať návrh na zastavenie exekúcie, z niektorého z dôvodov uvedených v zákona o exekučnej činnosti.
Dobrý deň, chcem sa opýtať, či ma exekútor právo blokovať účet môjho manžela, keď ja som na ňom len ako spoludisponent. Samozrejme exekúciu mám ja. Som na materskej. Ďakujem.
Odpovedá: Advokátka (odpoveď odoslaná: 27.11.2017)
1./ Podľa ust.§ 147 Obč. zákonníka platí :
"Pohľadávka veriteľa len jedného z manželov, ktorá vznikla za trvania manželstva, môže byť pri výkone rozhodnutia uspokojená i z majetku patriaceho do bezpodielového spoluvlastníctva manželov. To neplatí, ak ide o pohľadávku veriteľa jedného z manželov, ktorí sa dohodli podľa ustanovení § 143a, pokiaľ táto pohľadávka vznikla pri používaní majetku, ktorý nepatrí do bezpodielového spoluvlastníctva manželov."
2./ Z uvedeného vyplýva, že pokiaľ pohľadávka vznikla aj bez súhlasu Vášho manžela, t.j. požičala ste si bez jeho vedomia, potom exekútor môže siahnuť aj na účet manžela, pokiaľ peniaze na ňom patria do BSM, teda napr. bola by mu na uvedený účet zasielaná mzda.
3./ Pokiaľ by na uvedenom účte v banke boli peniaze, ktoré napr. Váš manžel zdedil alebo napr. dostal ako dar, potom by musel podať žalobu na súd na vylúčenie veci z exekúcie, čo by však musel preukázať.
4./ V otázke nepíšete kto Vám peniaze požičal /banka alebo nebanková spoločnosť/, preto odporúčame samotnú zmluvu o pôžičke poslať na posúdenie na Ministerstvo spravodlivosti SR, komisia pre posudzovanie podmienok v spotreb. zmluvách, adresa : Župné nám. 13, 81103 Bratislava. Je možné, že zmluva obsahuje tzv. neprijateľné zmluvné podmienky, ktoré spôsobujú jej neplatnosť a potom by ste boli povinná uhradiť len istinu a teda bez poplatkov a bez úrokov. Nevieme, akú sumu ste si požičala - istina a akú sumu ste doteraz uhradili, to je dôležité. Preto je potrebné zmluvu poslať na posúdenie.
Môžete sa obrátiť aj na našu advokátsku kanceláriu pre posúdenie celej záležitosti, k čomu by sme však potrebovali doklady, ktorými disponujete.